መንግስት የጀመረውን የለውጥ ጉዞ ለመደገፍና ምስጋናን ለማቅረብ በመጪው ቅዳሜ ሰላማዊ ሰልፍ ይደረጋል
መንግስት ባለፉት ሶስት ወራት ህብረተሰቡ ያነሳቸውን ጥያቄዎችን በመቀበል ያከናወናቸው የለውጥና የሪፎርም ስራዎች ድጋፍ እና ምስጋናን ለማቅረብ የአዲስ አበባናየአዲስ አበባ ዙሪያ ነዋሪዎች ቅዳሜ ዕለት ሰኔ 10 2010 ዓ.ም በመስቀል አደባባይ ሰላማዊ ሰልፍ እንደሚደረግ ተገለጸ፡፡የድጋፍ ሰልፉ አስተባባሪ ኮሚቴ ዋና ሰብሳቢ አቶ ጉዴታ ገለልቻ የሰላማዊ ሰልፉ ዋና አላማ መንግስት እያከናወናቸው ላሉት ተግባራት ህብረተሰቡ ከጎኑ እንደቆመና በቀጣይም የህብረተሰቡን ጥያቄ መሠረት በማድረግ ለሚሰሩ ሥራዎች ድጋፍ ለመስጠት እንዲሁም ለውጡን ተግባራዊ እያደረጉ ላሉት አካላት ምስጋናውን ለማቅረብ እንደሆነ አስታውቋል፡፡የአስተባባሪ ኮሚቴ አባል አቶ ስንታዬው ቸኮል የድጋፍ ሰልፉን ለማካሄድ ለሚመለከተው የመንግስት አካል የማሳወቅ እና ፈቃድ የመጠየቅ ስራ የተከናወነ ሲሆን ሰልፉን ወደ አላስፈላጊ ግጭት ለመቀየር አስበው የሚመጡ አካት ካሉ በህዝብ ስም እንድጠነቀቁ ጥሪ አስተላልፈዋል፡፡ሌላኛው የኮሚቴ አባል አቶ ክንፌሚካኤል ደበበ ሰልፉን ለማካሄድ ከሀገር ውስጥም ሆነ ከውጭ ከተለያዩ አካባቢዎች የሚገኙ  የህብረተሰብ ክፍሎች  ጥያቄ ያቀረቡ ሲሆን አቅሙ ያላቸውና መሳተፍ የሚፈልጉ ሰዎች እንደሚገኙ አስታውቀዋል፡፡በአዲስ አበባ ዙሪያ የሚገኙ ነዋሪዎችም ከማለዳው ጀምሮ በመስቀል አደባባይ እንደሚገኙ ገልጸዋል ሲሉም ተናግረዋል፡፡